
Vendim
Nr.449, datë 9.7.2004

Për financimin e urdhrit të farmacistëve për një periudhë njëvjeçare

Në mbështetje të nenit 100 të Kushtetutës, të nenit 20 të ligjit nr.9150, datë 30.10.2003 “Për Urdhrin e Farmacistëve në Republikën e Shqipërisë”, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë” dhe të nenit 10 të ligjit nr.9165, datë 23.12.2003 “Për Buxhetin e Shtetit të vitit 2004”, me propozimin e Ministrit të Shëndetësisë, Këshlli i Ministrave

Vendosi:

1. Dhënien e fondit Urdhrit të Farmacistëve, në shumën 10 000 000 (dhjetë milionë) lekë, për një periudhë njëvjeçare, e cila të përdoret për:
a) shpenzime për shpërblimin  e drejtuesve dhe të punonjësve të zgjedhur dhe të emëruar në Urdhrin e Farmacistëve, në masën 4 700 000 lekë;
b) shpenzime operative për të siguruar funksionimin e institucionit, në masën 1 700 000 lekë;
c) shpenzime për investime kapitale për pajisje zyre dhe një automjet, në masën 3 600 000 lekë;
2. Ky fond të përballohet nga fondi rezervë i Këshillit të Ministrave.
3. Ngarkohen Ministri i Shëndetësisë, Ministri i Financave dhe presidenti i Urdhrit të Farmacistëve për zbatimin e këtij vendimi.
Ky vendim hyn në fuqi pas botimit në Fletoren Zyrtare.

